
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2237 

21 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση σύμβασης μίσθωσης έργου στο Δήμο Βύ¬ 
ρωνα. 1 

Τροποποίηση συστατικής πράξης Παιδικού Σταθμού 
Ξυλαγανής Λήμου Μαρώνειας. 2 


Τροποποίηση συστατικής πράξης Νομικού Προσώ¬ 
που με την επωνυμία «δθ^ Σχολική Επιτροπή Ερ¬ 
γαστηρίου Ειδικής Επαγγελματικής Εκπαίδευσης 
και Κατάρτισης (ΕΕΕΕΚ)-ΤΕΕ Ειδικής Αγωγής» στο 


Δήμο Σερρών του Νομού Σερρών. 3 

Τροποποίηση της συστατικής πράξης του Νομικού 
Προσώπου Δημοσίου Δικαίου με την επωνυμία 

«Κ.Α.Π.Η. Δήμου Αλεξάνδρειας Ν. Ημαθίας». 4 

Τροποποίηση της συστατικής πράξης του Νομικού 
Προσώπου Δημοσίου Δικαίου με την επωνυμία 
«Πνευματικά Πολιτιστικό Κέντρο Αλεξάνδρειας Ν. 

Ημαθίας». 5 

Τροποποίηση της συστατικής πράξης του Νομικού 
Προσώπου Δημοσίου Δικαίου με την επωνυμία 
«Παιδικοί Σταθμοί Δήμου Αλεξάνδρειας Ν. Ημα¬ 
θίας». 6 

Τροποποίηση της συστατικής πράξης του Νομικού 
Προσώπου Δημοσίου Δικαίου με την επωνυμία 
«Δημοτικό Στάδιο Αλεξάνδρειας Ν. Ημαθίας». 7 


Τροποποίηση της υπ’ αριθμ. 4371 /1996 απόφασής μας 
περί σύστασης Νομικού Προσώπου Δημοσίου Δι¬ 
καίου με την επωνυμία «4 ί Ενιαία Σχολική Επιτρο¬ 
πή Έ*" - 2°" ΤΕΑ, ΤΕΣ, 1°" ΣΕΚ» Δήμου Αουτρακίου - 


Περαχώρας. 8 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου - Νη¬ 
πιαγωγείου Συνοικισμού Βρονταμά Δήμου Σκάλας»... 9 

Σύσταση Νομικού Προσώπου στο Δήμο Φαρίδος Ν. 
Λακωνίας, με την επωνυμία «ΟΡΓΑΝΙΣΜΟΣ ΝΕΟ¬ 
ΛΑΙΑΣ, ΑΘΛΗΣΗΣ ΚΑΙ ΠΟΛΙΤΙΣΜΟΥ ΔΗΜΟΥ ΦΑ- 

ΡΙΔΟΣ». 10 

Τροποποίηση της συστατικής πράξης του Νομικού 
Προσώπου «Σχολική Επιτροπή Γυμνασίου Δρεπά- 

νου» Δήμου Ασίνης. 11 

Τροποποίηση της συστατικής πράξης της Επιχείρη¬ 
σης με την επωνυμία «Δημοτική Επιχείρηση Πο¬ 
λιτιστικής Ανάπτυξης Ναυπλίου (Δ.Ε.Π.Α.Ν.)». 12 


ΑΠΟΦΑΣΕΙ Σ 

Αριθμ. 38082 (1) 

Έγκριση σύμβασης μίσθωσης έργου στο Δήμο Βύρωνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (Φ.Ε.Κ. 206/Α78.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α76.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

5. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

6. Το υπ’ αριθμ. ΔΟΛΚΕΠ/Φ.12/10/27424/16.10.2007 έγγραφο 
της Δ/νσης Οργάνωσης και Λειτουργίας ΚΕΠ του Υπουρ¬ 
γείου Εσωτερικών, με το οποίο κατανέμονται συμβάσεις 
μίσθωσης έργου, διάρκειας 6 μηνών, για την στελέχωση 
των ΚΕΠ των οποίων οι συμβάσεις μίσθωσης έργου λή¬ 
γουν κατά το χρονικό διάστημα 1.11.2007 έως 30.11.2007, 
αποφασίζουμε: 

Εγκρίνουμε τη σύναψη σύμβασης μίσθωσης έργου με 2 
άτομα για το ΚΕΠ Δήμου Βύρωνα για χρονικό διάστημα 
(6) μηνών. Ως τόπος εκτέλεσης του έργου αυτού ορίζεται 
ο Δήμος Βύρωνα. 

1. Οι ανωτέρω συμβάσεις λήγουν (ανεξάρτητα από τη 
διάρκειά τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

2. Σε περίπτωση αποχώρησης, παραίτησης, διακοπής κ.λπ. 
της σύμβασης έργου με πρωτοβουλία του συμβασιούχου 
δεν θα συνάπτεται νέα σύμβαση σε συνέχεια της προηγού¬ 
μενης που διακόπηκε, χωρίς την προηγούμενη έγκριση της 
ΔΟΛΚΕΠ/ΥΠΕΣΔΔΑ η οποία θα πρέπει να έχει ενημερωθεί 
από την αρμόδια υπηρεσία των Ο.Τ.Α. Α' και Β' βαθμού. 

3. Κατά την ηλεκτρονική καταχώρηση των συμβάσεων 
πρέπει να δοθεί προσοχή στη συμπλήρωση του υποδείγ¬ 
ματος σύμβασης στο οποίο αναφέρονται τα νέα στοιχεία 
(ηγεσία, τρόπος χρηματοδότησης, μετονομασία Υπουρ¬ 
γείου). 

4. Για ΚΕΠ με χρονική διάρκεια λειτουργίας μικρότερη 
των 24 μηνών, η χρηματοδότηση γίνεται από το ΠΔΕ ΕΠ 
ΚτΠ - ΣΑΕ 055/3 του ΥΠ.ΕΣ.Δ.Δ.Α. με μηνιαία αμοιβή συμ¬ 
βασιούχου 880 €. 

Για ΚΕΠ με χρονική διάρκεια λειτουργίας μεγαλύτερη 
των 24 μηνών, η χρηματοδότηση γίνεται από τον τακτι¬ 
κό προϋπολογισμό ενώ για το ύψος της μηνιαίας αμοιβής 
ισχύουν τα εξής : 

Α) Αν ο συμβασιούχος δεν έχει συμπληρώσει διαδσχικές 
συμβάσεις 24 μηνών η αμοιβή αντιστοιχεί σε 880 €. 

Β) Αν σ συμβασιούχος έχει συμπληρώσει διαδοχικές συμ¬ 
βάσεις άνω των 24 μηνών η αμοιβή αντιστοιχεί σε 1.000 
€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2007 

Ο Γενικός Γραμματέας Περιφέρειας 
ΧΑΡΑΑΑΜΠΟΣ ΜΑΝΙΑΤΗΣ 
-♦- 

Αριθμ. 7829 (2) 

Τροποποίηση συστατικής πράξης Παιδικού Σταθμού 
Ξυλαγανής Δήμου Μαρώνειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη : 

1. Τις διατάξεις των άρθρων 239 - 244 του Δημοτικού 
Κοινοτικού Κώδικα (ν. 3463/2006). 

2. Τις υπ’ αριθμ. 5236/26.1.2007 και 27871/18.5.2007 Εγκυ¬ 
κλίους του Υπουργείου Εσωτερικών. 

3. Την υπ’ αριθμ. 1525/1999 απόφασή μας με την σπσία 
συστήθηκε Νομικό Πρόσωπο στο Δήμο Μαρώνειας με την 
επωνυμία «Παιδικός Σταθμός Ξυλαγανής Δήμου Μαρώνειας 
και δημοσιεύθηκε στο ΦΕΚ 451/τ.Β726.4.1999». 

4. Την υπ’ αριθμ. 114/2007 απόφαση του Δημοτικού Συμ¬ 
βουλίου Μαρώνειας με την οποία τροποποιείται η συ¬ 
στατική πράξη ταυ Παιδικού Σταθμού Ξυλαγανής Δήμου 
Μαρώνειας. 

5. Την υπ’ αριθμ. 4308/6.7.2001 απόφαση του Γενικού 
Γραμματέα της Περιφέρειας (ΦΕΚ 917/τ.Β7ΐ7.7.2001) περί 
μεταβίβασης εξουσίας υπογραφής καθώς και την υπ’ αριθμ. 
5055/27.9.2007 όμοια του Γ ενικού Γ ραμματέα της Περιφέ¬ 
ρειας περί ορισμού αναπληρωτή Προϊσταμένου Γενικής 
Διεύθυνσης Περιφέρειας Ανατολικής Μακεδονίας - Θράκης, 
αποφασίζουμε: 

Τροποποιούμε την υπ’ αριθμ. 1525/1999 απόφασή μας ως 
πρσς το μέρος που αφορά στη σύνθεση του Διοικητικού 
Συμβουλίου και στους Πόρους του Νομικού Προσώπου, 
ώστε να έχουν ως εξής: 

«Το συνιστώμενο Ν.Π. θα διοικείται από 5/μελές διοικητικό 
συμβούλιο, αποτελούμενο από: 

α. Τον εκάστοτε Δήμαρχο ως Πρόεδρο, ή σε περίπτωση 
πσυ δεν οριστεί σ Δήμαρχος ως μέλος, έναν σύμβουλο 
της πλειοψηφίας. 

β. Δύο δημοτικούς συμβούλους από τους οποίους ο ένας 
ορίζεται από τη μειοψηφία του δημοτικού συμβουλίου. 

γ. Δύο εκπροσώπους των γονέων παιδιών που φιλοξε¬ 
νούνται στον Παιδικό Σταθμό. 

Μετά τον ορισμό των μελών, το δημοτικό συμβούλιο εκλέ¬ 
γει από τα μέλη αυτά τον Πρόεδρο και τον Αντιπρόεδρο 
του Δ.Σ., εκτός αν ανάμεσα στα μέλη έχει οριστεί και σ 
Δήμαρχος ο οποίος αυτοδικαίως καθίσταται και πρόεδρος 
του Δ.Σ. 

Το Δ.Σ. εκλέγει μεταξύ των μελών του τον Αντιπρόεδρο 
ο οποίος προέρχεται από την μειοψηφία. 

Η θητεία του Δ.Σ. του Ν.Π. λήγει με το πέρας της εκάστο¬ 
τε δημοτικής περιόδου και πάντως με την εγκατάσταση του 
νέου διοικητικού συμβουλίου, εκτός αυτής των εκπροσώπων 
των γονέων, η οποία λήγει με το πέρας της φιλοξενίας των 
παιδιών τους από τον Παιδικό Σταθμό. 


Πόροι του Ν. Π. είναι: 

1) Η κρατική επιχορήγηση από τους Κεντρικούς Αυτοτε¬ 
λείς Πόρους για την αντιμετώπιση των αναγκών λειτουρ¬ 
γίας, συντήρησης των εγκαταστάσεων, καθώς και για την 
μισθσδοσία του προσωπικού του Π.Σ. 

2) Η ετήσια επιχορήγηση τσυ Δήμου, ύψους 3.000,00 
Ευρώ. 

3) Κάθε είδους δωρεές, εισφορές, κληρονομιές, κληρο¬ 
δοσίες. 

4) Εισπράξεις από την τυχόν επιβολή οικονομικής ει¬ 
σφοράς. 

5) Κάθε είδους πρόσοδοι από την περιουσία του. 

Από την απόφαση αυτή προκαλείται δαπάνη στον προϋ¬ 
πολογισμό του Δήμου, που για το έτος 2007 ανέρχεται στο 
ποσό των 3.000,00 Ευρώ και για τσν σκσπό αυτό ενεγράφη 
ισόποση πίστωση επί τσυ ΚΑ. 00-6715.001 με περιγραφή 
«Επιχσρήγηση τσυ δημστικού Ν.Π.Δ.Δ. «Παιδικός Σταθμός 
Ξυλαγανής Δήμου Μαρώνειας». 

Για τα επόμενα έτη η επιχορήγηση αυτή δύναται να δι- 
αφοροπσιείται προς τα πάνω ανάλογα με τις οικονομικές 
δυνατότητες του Δήμου και τις ανάγκες του νομικού προ¬ 
σώπου, χωρίς η διαφοροποίηση αυτή να αποτελεί τροπο¬ 
ποίηση της συστατικής τσυ πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 30 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

ΣΤΥΛΙΑΝΟΣ ΑΝΔΡΕΟΥ 
-♦- 

Αριθμ. 8389 (3) 

Τροποποίηση συστατικής πράξης Νομικού Προσώπου 
με την επωνυμία «δδ^ Σχολική Επιτροπή Εργαστηρί¬ 
ου Ειδικής Επαγγελματικής Εκπαίδευσης και Κατάρ¬ 
τισης (ΕΕΕΕΚ)-ΤΕΕ Ειδικής Αγωγής» στο Δήμο Σερ¬ 
ρών του Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 243 και 240 του ν.3463/2006 
(ΦΕΚ 114/τ.Α/8.6.2006). 

2. Τις διατάξεις του άρθρου 5 του ν. 1894/1990 (ΦΕΚ 110/ 
Α/24.8.1990). 

3. Τις διατάξεις της παρ. 10 του άρθρου 6 του 
ν.2503/1997. 

4. Την υπ’ αριθμ. 10062/20.5.2002 απόφαση τσυ Γενικού 
Γ ραμματέα Περιφέρειας Κεντρικής Μακεδονίας (ΦΕΚ 722/ 
Β/2002) με την οποία συστήθηκε ίδιο νομικό πρόσωπο δη¬ 
μοσίου δικαίου με την επωνυμία «θθ^ Σχολική Επιτροπή 
Εργαστηρίου Επαγγελματικής Εκπαίδευσης και Κατάρτισης 
(ΕΕΕΕΚ) «στο Δήμο Σερρών του Νομού Σερρών όπως τρο¬ 
ποποιήθηκε με τις υπ’ αριθμ. 16094/19.9.2002 και υπ’ αριθμ. 
16062/31.10.2006 όμοιες και μετονομάστηκε σε «δδ^ Σχσλική 
Επιτροπή Εργαστηρίου Ειδικής Επαγγελματικής Εκπαίδευ¬ 
σης και Κατάρτισης Σερρών-ΤΕΕ Ειδικής Αγωγής Α». 

5. Την υπ’ αριθμ. 366/2007 απόφαση του Δημοτικού Συμβουλίου 
Σερρών που αναφέρεται στην τροποπσίηση της συστατικής 
πράξης του ανωτέρω Νομικού Προσώπου, αποφασζουμε : 

Τροποποιούμε την υπ’ αριθμ. 10062/20.5.2002 απόφασή 
μας όπως τροποποιήθηκε μεταγενέστερα, που αφορού¬ 
σε στη σύσταση νσμικσύ προσώπου δημοσίου δικαίου με 
την επωνυμία «δθ^ Σχολική Επιτροπή Εργαστηρίου Ειδικής 
Επαγγελματικής Εκπαίδευσης και Κατάρτισης (ΕΕΕΕΚ)-ΤΕΕ 
Ειδικής Αγωγής Α» στον Δήμο Σερρών του Νομού Σερρών 
ως εξής: 

α) σε όλα τα άρθρα όπου αναφέρονται η φράση 
«π.δ.410/1995» αντικαθίσταται με την φράση «ν.3463/2006» 
(Δ.Κ.Κ.). 

γ) ως προς την παράγραφο 3 της συστατικής πράξης που 
αφορά το Διοικητικό Συμβούλιο, αποτελούμενο από: 

- Δύο (2) Δημοτικούς Συμβούλους εκ των οποίων ο ένας 
(1) προέρχεται από την μειοψηφία. 

- Τους εκάστοτε Δ/ντές του Εργαστηρίου Ειδικής Επαγ¬ 
γελματικής Εκπαίδευσης και Κατάρτισης (ΕΕΕΕΚ) και του 
ΤΕΕ Ειδικής Αγωγής. 

- Έναν (1 ) εκπρόσωπο του Συλλόγου Γονέων και Κηδε¬ 
μόνων. 

-Έναν (1) εκπρόσωπο Μαθητικών Κοινοτήτων. 

-Έναν (1) δημότη ή κάτοικο που έχει ανάλογη επαγγελ¬ 
ματική ή κοινωνική δράση ή ειδικές γνώσεις ανάλογα με 
τον σκοπό του νομικού προσώπου. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Σερ¬ 
ρών. 

Κατά λοιπά ισχύει η υπ’ αριθμ. 10062/20.5.2002 απόφασή 
μας όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Οκτωβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 2571 (4) 

Τροποποίηση της συστατικής πράξης του Νομικού Προ¬ 
σώπου Δημοσίου Δικαίου με την επωνυμία «Κ.Α.Π.Η. 
Δήμου Αλεξάνδρειας Ν. Ημαθίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του ν. 2503/1997«Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 240 του Κώδικα Δήμων και 
Κοινοτήτων (ν. 3463/2006). 

3. Το υπ’ αριθμ. 5236/26.1.2007 (αριθμός εγκυκλίου 8) έγ¬ 
γραφο του ΥΠ.ΕΣ.Δ.Δ.Α. «για τη Συγκρότηση Διοικητικών 
Συμβουλίων Ιδρυμάτων, Νομικών Προσώπων Δημοσίου Δι¬ 
καίου και Συνδέσμων Ο.Τ.Α.». 

4. Την υπ’ αριθμ. 157/28.9.1984 απόφαση του Δημοτικού 
Συμβουλίου Αλεξάνδρειας με την οποία συστάθηκε το Νο¬ 
μικό Πρόσωπο με την επωνυμία «Κέντρο Ανοικτής Προστα¬ 
σίας Ηλικιωμένων Αλεξάνδρειας». 

5. Την υπ’ αριθμ. 14702/24.10.1984 απόφαση Νομάρχη Ημα¬ 
θίας με την οποία νομιμοποιήθηκε η υπ’ αριθμ. 157/28.9.1984 
απόφαση του Δημοτικού Συμβουλίου Αλεξάνδρειας σχετικά 
με τη σύσταση του ανωτέρω Νομικού Προσώπου. 

6. Το υπ’ αριθμ. 2880/16.2.2007 έγγραφο του Δήμου Αλε¬ 
ξάνδρειας αναφορικά με το αντικείμενο του θέματος. 

7. Την υπ’ αριθμ. 26/26.1.2007 απόφαση του Δημοτικού 
Συμβουλίου Αλεξάνδρειας για την τροποποίηση της συ¬ 
στατικής πράξης του Κ.Α.Π.Η. Δήμου Αλεξάνδρειας. 

8. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας σχετικά 
με τη μεταβίβαση του δικαιώματος υπογραφής «με εντολή 
Γ ενικού Γ ραμματέα Περιφέρειας», αποφασίζουμε: 

Νομιμοποιούμε την υπ’ αριθμ. 26/26.1.2007 απόφαση του 
Δημοτικού Συμβουλίου Αλεξάνδρειας Ν. Ημαθίας, με την 
οποία τροποποιείται η συστατική πράξη του Νομικού Προ¬ 
σώπου Δημοσίου Δικαίου του Δήμου Αλεξάνδρειας με την 
επωνυμία «Κ.Α.Π.Η. Δήμου Αλεξάνδρειας» ως εξής: 


«Τροποποιεί την υπ’ αριθμ. 157/1984 απόφαση του Δημο¬ 
τικού Συμβουλίου που αφορά «Σύσταση νομικού προσώπου 
με το όνομα Κέντρο Ανοικτής Προστασίας Ηλικιωμένων 
Αλεξάνδρειας στο Δήμο Αλεξάνδρειας» ως προς τα άρθρα 
3 παρ. α και 4. 

Άρθρο 3 παρ. α 

Πόροι του Νομικού προσώπου είναι 

α. ετήσια επιχορήγηση του Δήμου. 

Άρθρο 4 

Το Νομικό Πρόσωπο διοικείται από πενταμελές Διοικητικό 
Συμβούλιο που αποτελείται από τους: 

- Τον εκάστοτε Δήμαρχο ως Πρόεδρο ή Δημοτικό Σύμ¬ 
βουλο ή μη αιρετό μέλος. 

-Έναν Δημοτικό Σύμβουλο της πλειοψηφίας. 

-Έναν Δημοτικό Σύμβουλο της μειοψηφίας. 

- Δύο (2) Δημότες ανάμεσα σε πρόσωπα τα οποία ασχο¬ 
λούνται με ανθρωπιστική όραση και ορίζονται με απόφαση 
του Δημοτικού Συμβουλίου. 

Καταργείται η παράγραφος που ορίζει ότι «Το Διοικητι¬ 
κό Συμβούλιο εκλέγει από τα μέλη του τον Αντιπρόεδρο 
και το Γραμματέα αυτού» σύμφωνα με τις διατάξεις του 
V. 3463/2006. 

Ακροτελεύτια διάταξη 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Αλεξάνδρειας. 

Κατά τα λοιπά ισχύει ως έχει η υπ’ αριθμ. 14702/24.10.1984 
απόφαση του Νομάρχη Ημαθίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 24 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 
-♦- 

Αριθμ. 2810 (5) 

Τροποποίηση της συστατικής πράξης του Νομικού Προ¬ 
σώπου Δημοσίου Δικαίου με την επωνυμία «Πνευμα¬ 
τικά Πολιτιστικά Κέντρο Αλεξάνδρειας Ν. Ημαθίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση θεμάτων για την Το- 
πική Αυτοδιοίκηση και άλλες διατάξεις». 

2. Τις διατάξεις του άρθρου 240 του Κώδικα Δήμων και 
Κοινοτήτων (ν. 3463/2006). 

3. Το υπ’ αριθμ. 5236/26.1.2007 (αριθμός εγκυκλίου 8) έγ¬ 
γραφο του ΥΠ.ΕΣ.Δ.Δ.Α. «για τη Συγκρότηση Διοικητικών 
Συμβουλίων Ιδρυμάτων, Νομικών Προσώπων Δημοσίου Δι¬ 
καίου και Συνδέσμων Ο.Τ.Α.». 

4. Την υπ’ αριθμ. 1/31.1.1984 απόφαση του Δημοτικού Συμ¬ 
βουλίου Αλεξάνδρειας με την οποία συστάθηκε το Νομικό 
Πρόσωπο με την επωνυμία «Πνευματικό Πολιτιστικό Κέντρο 
Αλεξάνδρειας». 

5. Την υπ’ αριθμ. 33/29.2.1984 απόφαση του Δημοτικού 
Συμβουλίου Αλεξάνδρειας με την οποία συμπληρώθηκε η 
υπ’ αριθμ. 1/31.1.1984 απόφαση του Δημοτικού Συμβουλίου 
Αλεξάνδρειας. 

6. Την υπ’ αριθμ. 3780/20.3.1984 απόφαση του Νομάρ¬ 
χη Ημαθίας με την οποία νομιμοποιήθηκαν οι υπ’ αριθμ. 
1/31.1.1984 και 33/29.2.1984 αποφάσεις του Δημοτικού Συμ¬ 
βουλίου Αλεξάνδρειας. 

7. Το υπ’ αριθμ. 2882/16.2.2007 έγγραφο του Δήμου Αλε¬ 
ξάνδρειας αναφορικά με το αντικείμενο του θέματος. 

8. Την υπ’ αριθμ. 30/26.1.2007 απάφαση του Δημοτικού 
Συμβουλίου Αλεξάνδρειας για την τροποποίηση της συ¬ 
στατικής πράξης του Πνευματικού Πολιτιστικού Κέντρου 
Αλεξάνδρειας. 

9. Την υπ’ αριθμ. 5631/26.7.2000 απάφαση τσυ Γενικσύ 
Γραμματέα Περιφέρειας Κεντρικής Μακεδονίας σχετικά 
με τη μεταβίβαση του δικαιώματος υπογραφής «με εντολή 
Γενικού Γραμματέα Περιφέρειας». 

Νομιμοποιούμε την υπ’ αριθμ. 30/2007 απόφαση του Δη¬ 
μοτικού Συμβουλίου Αλεξάνδρειας Ν. Ημαθίας, με την οποία 
τροποποιείται η συστατική πράξη του Νομικού Προσώπου 
Δημοσίου Δικαίου του Δήμου Αλεξάνδρειας με την επωνυμία 
«Πνευματικό Πολιτιστικό Κέντρο Αλεξάνδρειας» ως εξής: 

«Τροποποιεί την υπ’ αριθμ. 1/1984 απόφαση του Δημο¬ 
τικού Συμβουλίου που αφορά «Σύσταση Ν.Π. με το όνομα 
Πνευματικό Πολιτιστικό Κέντρο Αλεξάνδρειας» καθώς και 
την υπ’ αριθμ. 33/1984 όμοια συμπληρωματική απόφαση του 
Δημοτικού Συμβουλίου Αλεξάνδρειας ως προς τα άρθρα 3 
παρ. α και 5 παρ. 1 και παρ. 3 

Άρθρο 3 παρ. α: 

Πόροι του Νομικού Προσώπου είναι: 

α. ετήσια επιχορήγηση του Δήμου 

Άρθρο 5 

Παράγραφος 1 : 

Το Ν.Π. διοικείται από 9μελές διοικητικό συμβούλιο που 
αποτελείται από: 

- Τον εκάστοτε Δήμαρχο ως Πρόεδρο ή Δημοτικό Σύμ¬ 
βουλο ή μη αιρετό μέλος. 

- Δύο Δημοτικούς Συμβούλους της πλειοψηφίας. 

-Δύο Δημοτικούς Συμβούλους της μειοψηφίας (σύμφωνα 
με τις διατάξεις του ν. 3463/2006). 

- Τέσσερις (4) δημότες πσυ να έχσυν ειδικές γνώσεις 
και πείρα πάνω στο αντικείμενο της δράσης του Ν.Π. και 
ορίζονται με απόφαση του Δημοτικού Συμβουλίου. 

Παράγραφος 3: 

Καταργείται η παρ. 3 που ορίζει ότι «Το Διοικητικό Συμ¬ 
βούλιο εκλέγει ένα από τα μέλη του σαν αντιπρόεδρο» 
σύμφωνα με. τις διατάξεις του ν. 3463/2006». 

Ακροτελεύτια διάταξη 

- Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Αλεξάνδρειας. 

- Κατά τα λοιπά ισχύει ως έχει η υπ’ αριθμ. 3780/20.3.1984 
απόφαση του Νομάρχη Ημαθίας. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Βέροια, 24 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 
-♦- 

Αριθμ. 3075 (6) 

Τροποποίηση της συστατικής πράξης του Νομικού Προ¬ 
σώπου Δημοσίου Δικαίου με την επωνυμία «Παιδικοί 
Σταθμοί Δήμου Αλεξάνδρειας Ν. Ημαθίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για την 
Τοπική Αυτοδιοίκηση και άλλες διατάξεις». 


2. Τις διατάξεις του άρθρου 240 του Κώδικα Δήμων και 
Κοινοτήτων (ν. 3463/2006). 

3. Το υπ’ αριθμ. 5236/26.1.2007 (αριθμός εγκυκλίου 8) έγ¬ 
γραφο του ΥΠ.ΕΣ.Δ.Δ.Α. «για τη Συγκρότηση Διοικητικού 
Συμβουλίου Ιδρυμάτων, Νομικών Προσώπων Δημοσίου Δι¬ 
καίου και Συνδέσμων Ο.Τ.Α.». 

4. Την υπ’ αριθμ. 235/23.10.2003 απόφαση του Δημοτικού 
Συμβουλίου Αλεξάνδρειας με την οποία συστάθηκε, το Νο¬ 
μικό Πρόσωπο με την επωνυμία «Παιδικοί Σταθμοί Δήμου 
Αλεξάνδρειας». 

5. Την υπ’ αριθμ. 10913/15.12.2003 απόφαση τσυ Γενικσύ 
Γραμματέα Περιφέρειας Κεντρικής Μακεδσνίας με την 
οποία νομιμοποιήθηκε η υπ’ αριθμ. 235/23.10.2003 απόφα¬ 
ση τσυ Δημοτικού Συμβουλίου Αλεξάνδρειας σχετικά με 
τη σύσταση του ανώτερου Νομικού Προσώπου. 

6. Το υπ’ αριθμ. 2884/16.2.2007 έγγραφο του Δήμου Αλε¬ 
ξάνδρειας αναφορικά με το αντικείμενο του θέματος. 

7. Την υπ’ αριθμ. 34/261.2007 απόφαση του Δημοτικού Συμ¬ 
βουλίου Αλεξάνδρειας για την τροποποίηση της συστατικής 
πράξης των Παιδικών Σταθμών Δήμου Αλεξάνδρειας. 

8. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας σχετικά 
με τη μεταβίβαση του δικαιώματος υπογραφής «με εντολή 
Γ ενικού Γ ραμματέα Περιφέρειας», αποφασίζουμε: 

Νομιμοποιούμε την υπ’ αριθμ. 34/261.2007 απόφαση του Δη¬ 
μοτικού Συμβουλίου Αλεξάνδρειας Ν. Ημαθίας, με την οποία 
τροποποιείται η συστατική πράξη του Νομικού Προσώπου 
Δημοσίου Δικαίου του Δήμου /Άεξάνδρειας με την επωνυμία 
«Παιδικοί Σταθμοί Δήμου Αλεξάνδρειας» ως εξής: 

«Τροποποιεί την υπ’ αριθμ. 235/2003 απόφαση του Δημο¬ 
τικού Συμβουλίου που αφορά «Συγχώνευση ιδίων νομικών 
προσώπου του Δήμου Αλεξάνδρειας και σύσταση νέου με 
την επωνυμία «Παιδικοί Σταθμοί Δήμου Αλεξάνδρειας» ως 
προς το άρθρο 5. 

Το Νομικό Πρόσωπο διοικείται από πενταμελές Διοικητικό 
Συμβούλιο που αποτελείται από : 

- Τον εκάστοτε Δήμαρχο ως Πρόεδρο ή Δημοτικό Σύμ¬ 
βουλο ή μη αιρετό μέλος. 

-Έναν Δημοτικό Σύμβουλο της πλειοψηφίας. 

-Έναν Δημοτικό Σύμβουλο της μειοψηφίας (σύμφωνα με 
τις διατάξεις του ν. 3463/2006). 

-Έναν εκπρόσωπο των εργαζομένων. 

-Έναν Δημότη. 

Καταργείται η παράγραφος που ορίζει ότι «Το Διοικητι¬ 
κό Συμβούλιο εκλέγει από τα μέλη του τον Αντιπρόεδρο» 
σύμφωνα με τις διατάξεις του ν. 3463/2006». 

Ακροτελεύτια διάταξη 

Με την παρούσα απόφαση δεν πρσκαλείται δαπάνη σε 
βάρος του προϋπολογισμού του Δήμου Αλεξάνδρειας. 

Κατά τα λοιπά ισχύει ως έχει η υπ’ αριθμ. 10913/1512.2003 
απόφαση Γ ενικού Γ ραμματέα Περιφέρειας Κεντρικής Μα¬ 
κεδονίας. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Βέροια, 24 Οκτωβρίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 
-♦- 

Αριθμ. 3199 (7) 

Τροποποίηση της συστατικής πράξης του Νομικού Προ¬ 
σώπου Δημοσίου Δικαίου με την επωνυμία «Δημοτι¬ 
κό Στάδιο Αλεξάνδρειας Ν. Ημαθίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του ν. 2503/1997«Διοίκηση, Οργάνωση, 

Στελέχωση της Περιφέρειας, Ρύθμιση των θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 240 του Κώδικα Δήμων και 
Κοινοτήτων (ν. 3463/2006). 

3. Το υπ’ αριθμ. 5236/26.1.2007 (αριθμάς εγκυκλίου 8) έγ¬ 
γραφο του ΥΠ.ΕΣ.Δ.Δ.Α. «για τη Συγκρότηση Διοικητικών 
Συμβουλίων Ιδρυμάτων, Νομικών Προσώπων Δημοσίου Δι¬ 
καίου και Συνδέσμων Ο.Τ.Α.». 

4. Την υπ’ αριθμ. 62/22.3.2001 απόφαση του Δημοτικού Συμ¬ 
βουλίου Αλεξάνδρειας με την οποία συστάθηκε το Νομικό 
Πρόσωπο με την επωνυμία «Δημοτικό Στάδιο Αλεξάνδρειας». 

5. Την υπ’ αριθμ. 6140/30.7.2001 απόφαση του Γενικού 
Γραμματέα Περιφέρειας Κεντρικής Μακεδονίας με την 
οποία νομιμοποιήθηκε η υπ’ αριθμ. 62/22.3.2001 απόφαση 
του Δημοτικού Συμβουλίου Αλεξάνδρειας σχετικά με τη 
σύσταση του ανωτέρω Νομικού Προσώπου. 

6. Το υπ’ αριθμ. 2885/16.2.2007 έγγραφο του Δήμου Αλε¬ 
ξάνδρειας αναφορικά με το αντικείμενο του θέματος. 

7. Την υπ’ αριθμ. 36/26.1.2007 απόφαση του Δημοτικού 
Συμβουλίου Αλεξάνδρειας για την τροποποίηση της συστα¬ 
τικής πράξης του Δημοτικού Σταδίου Αλεξάνδρειας. 

8. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας σχετικά 
με τη μεταβίβαση του δικαιώματος υπογραφής «με εντολή 
Γενικού Γραμματέα Περιφέρειας», αποφασίζουμε: 

Νομιμοποιούμε την υπ’ αριθμ. 36/26.1.2007 απόφαση του 
Δημοτικού Συμβουλίου Αλεξάνδρειας Ν. Ημαθίας με την 
οποία τροποποιείται η συστατική πράξη του Νομικού Προ¬ 
σώπου Δημοσίου Δικαίου του Δήμου Αλεξάνδρειας με την 
επωνυμία «Δημοτικό Στάδιο Αλεξάνδρειας» ως εξής: 

«Τροποποιεί την υπ’ αριθμ. 62/2001 απόφαση του Δημο¬ 
τικού Συμβουλίου που αφορά «Προσαρμογή στις διατάξεις 
του π.δ. 410/1995 κατά τον ν. 2880/2001 της συστατικής 
πράξης του Εθνικού Σταδίου» ως προς το άρθρο 5. 

Το Νομικό Πρόσωπο διοικείται από 5μελές Διοικητικό 
Συμβούλιο που αποτελείται από: 

- Τον εκάστοτε Δήμαρχο ως Πρόεδρο ή Δημοτικό Σύμ¬ 
βουλο ή μη αιρετό μέλος. 

-Έναν Δημοτικό Σύμβουλο της πλειοψηφίας. 

-Έναν Δημοτικό Σύμβουλο της μειοψηφίας (σύμφωνα με 
τις διατάξεις του ν. 3463/2006). 

- Δύο Δημότες Καταργείται η παράγραφος που ορίζει ότι 
«Το Διοικητικό Συμβούλιο εκλέγει από τα μέλη του τον Αντι¬ 
πρόεδρο» σύμφωνα με τις διατάξεις του ν. 3463/2006». 

Ακροτελεύτια διάταξη 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Αλεξάνδρειας. 

Κατά τα λοιπά ισχύει ως έχει η υπ’ αριθμ. 6140/30.7.2001 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 24 Οκτωβρίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 
-♦- 

Αριθμ. 12300 (8) 

Τροποποίηση της υπ’ αριθμ. 4371 /1996 απόφασής μας 
περί σύστασης Νομικού Προσώπου Δημοσίου Δικαί¬ 
ου με την επωνυμία «4'' Ενιαία Σχολική Επιτροπή 1°“ 
- 2°“ ΤΕΛ, ΤΕΣ, 1°" ΣΕΚ» Δήμου Λουτρακίου - Περα- 
χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη : 

1. Τις διατάξεις των άρθρων 240 και 243 του ν. 3463/2006 


«περί κύρωσης του κώδικα Δήμων και Κοινοτήτων» και 5 
του V. 1894/1990. 

2. Τις διατάξεις του άρθρου 1 παρ. 2α του ν. 2469/1997, 
που ρυθμίζει τον έλεγχο των δαπανών που προκαλούν οι 
κανονιστικές Διοικητικές πράξεις. 

3. Την υπ’ αριθμ. 4371/1996 απόφασή μας περί σύστασης 
Νομικού Προσώπου Δημοσίου Δικαίου με την επωνυμία 
«4'' Ενιαία Σχολική Επιτροπή 1°" - 2““ ΤΕΛ, ΤΕΣ, 1°“ ΣΕΚ» 
Δήμου Λουτρακίου - Περαχώρας όπως έχει τροποποιηθεί 
και ισχύει. 

4. Την υπ’ αριθμ. 307/2007 νομίμως ληφθείσα απόφαση 
του Δημοτικού Συμβουλίου Λουτρακίου - Περαχώρας περί 
τροποποίησης της συστατικής πράξης του Νομικού Προ¬ 
σώπου, αποφασίζουμε : 

Τροποποιούμε την υπ’ αριθμ. 4371/1996 απόφασή μας, 
περί σύστασης Νομικού Προσώπου Δημοσίου Δικαίου όπως 
έχει τροποποιηθεί και ισχύει με την επωνυμία «4ΐ Ενιαία 
Σχολική Επιτροπή (1“^ - 2°“ - 3°" ΤΕΕ, ΣΕΚ, ΙΕΚ)» Δήμου 
Λουτρακίου - Περαχώρας με την προσθήκη παραγράφου 
με αύξοντα αριθμό 4 που αφορά τη Διοίκηση του ΝΠ και 
συγκεκριμένα : 

Διοικείται από 13 / μελές Διοικητικό Συμβούλιο αποτε- 
λούμενο από τα εξής μέλη : 

Α) Το Δήμαρχο ως Πρόεδρο ή ένα Δημοτικό Σύμβουλο 
από την πλειοψηφία. 

Β) Τέσσερις (4) Δημοτικούς Συμβούλους εκ των οποίων 
οι δύο (2) προέρχονται από τη μειοψηφία. 

Γ) Το / τη Δ/ντή/ντρια του 1°" Τ.Ε.Ε. 

Δ) Το/τη Δ/ντή/ντρια του 2°“ Τ.Ε.Ε. 

Ε) Το / τη Δ/ντή / ντρια του 3°" Τ.Ε.Ε. 

ΣΤ) Το / τη Δ/ντή / ντρια του Σ.Ε.Κ. 

Ζ) Το / τη Δ/ντή / ντρια του ΙΕΚ Κορίνθου - Λουτρακί¬ 
ου. 

Η) Έναν (1) εκπρόσωπο των οικείων Συλλόγων Γονέων. 

Θ) Έναν (1) εκπρόσωπο των οικείων μαθητικών κοινο¬ 
τήτων. 

Ο'Εναν (1) δημότη ή κάτοικο που είναι χρήστης των υπη¬ 
ρεσιών του Νομικού Προσώπου ή που έχει ανάλογη επαγ¬ 
γελματική ή κοινωνική δράση ή ειδικές γνώσεις σχετικές 
με το σκοπό του Νομικού Προσώπου . 

Η θητεία του Διοικητικού Συμβουλίου του Νομικού Προ¬ 
σώπου λήγει πάντα με την εγκατάσταση του νέου Διοικη¬ 
τικού Συμβουλίου του. 

Τα μέλη του Διοικητικού Συμβουλίου μπορούν να αντικα- 
τασταθούν κατά τη διάρκεια της θητείας τους, με απόφαση 
του Δημοτικού Συμβουλίου για σοβαρό λόγο, που ανάγεται 
στην άσκηση των καθηκόντων τους. 

Τον Πρόεδρο του Διοικητικού Συμβουλίου σε περίπτω¬ 
ση απουσίας του ή κωλύματος αναπληρώνει ο Αντιπρό¬ 
εδρος. 

Το Νομικό Πρόσωπο εκπροσωπείται στα δικαστήρια και 
σε κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον Αντιπρόεδρο. 

Κατά τα λοιπά ισχύει η υπ’ αριθμ. 4371/1996 απόφασή μας 
όπως έχει διαμορφωθεί μετά τις τροποποιήσεις. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Λου¬ 
τρακίου - Περαχώρας . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 30 Οκτωβρίου 2007 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

Αριθμ. 8618 (9) 

Τροποποίηση της συστατικής πράξης τσυ Νομικσύ Προ¬ 
σώπου «Σχολική Επιτροπή Δημοτικού Σχολείου - Νη¬ 
πιαγωγείου Συνοικισμού Βρονταμά Λήμου Σκάλας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΑΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 148, 149, 239, 240 και 243 
ν.3463/2006 (ΚΔΚ) (ΦΕΚ114/Α/8.6.2006) και την υπ’ αριθμ. 
5236/26.1.2007/ εγκ. 8 ερμηνευτική εγκύκλιο του ΥΠΕΣ- 
ΔΔΑ. 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα που κυρώ¬ 
θηκε με το άρθρο Πρώτο του π.δ. 63/2005 (ΦΕΚ 98). 

3. Την υπ’ αριθμ. 4760/ 14.3.1991 (ΦΕΚ 201/ Β/ 3.4.1991) 
απόφαση του Νομάρχη Λακωνίας όπως έχει τροποποιηθεί 
και ισχύει σήμερα περί συστάσεως Νομικού Προσώπου 
στο Δήμο Σκάλας με την επωνυμία «Σχολική Επιτροπή Δη¬ 
μοτικού Σχολείου - Νηπιαγωγείου Συνοικισμού Βρονταμά 
Δήμου Σκάλας». 

4. Τις υπ’ αριθμ. 168/2007 και 84/2007 αποφάσεις του Δ.Σ. 
Δήμου Σκάλας σχετικά με την τροποποίηση της συστα¬ 
τικής πράξης του ανωτέρω Ν.Π., ως προς τη διοίκηση, τη 
θητεία των μελών του Δ.Σ. και την ετήσια επιχορήγηση 
του Δήμου Σκάλας. 

5. Την υπ’ αριθμ. 2105/ 22.3.2007 απόφασή μας περί τρο¬ 
ποποίησης της συστατικής πράξης του ανωτέρω Ν.Π. και 
το υπ’ αριθμ. 45688/ 22.4.2007 έγγραφο του Εθνικού Τυπο¬ 
γραφείου περί μη δημοσίευσης αυτής σε ΦΕΚ. 

6. Την υπ’ αριθμ. 17310/18.10.2007 (ΦΕΚ 2118/ τ.Β'/ 31.10.2007) 
απόφαση του Γεν. Γραμ. Περιφέρειας Πελ/σου που αφο¬ 
ρά την «ανάθεση αρμοδιοτήτων και ασκήσεως αυτών κατ’ 
εντολή μας», αποφασίζουμε: 

Α) Διαπιστώνουμε τη νομιμότητα των 84/2007 και 168/2007 
ΑΔΣ του Δήμου Σκάλας. 

Β) Τροποποιούμε τις παραγράφους 3, 4 και 5α της υπ’ 
αριθμ. 4760/14.3.1991 (ΦΕΚ 201/Β/3.4.1991) απόφασης Νο¬ 
μάρχη Λακωνίας, όπως τροποποιήθηκε από την υπ’ αριθμ. 
5896/4.4.1995 (ΦΕΚ 348/ Β/4.5.1995) όμοια περί συστάσεως 
Νομικού Προσώπου στο Δήμο Σκάλας με την επωνυμία 
«Σχολική Επιτροπή Δημοτικού Σχολείου - Νηπιαγωγείου 
Συνοικισμού Βρονταμά Δήμου Σκάλας» ως εξής: Παρ 3. 

Το Ν.Π. διοικείται από επταμελές (7/μελές) διοικητικό 
συμβούλιο τα μέλη του οποίου μαζί με τους αναπληρωτές 
τους ορίζονται από το Δημοτικό Συμβούλιο, αποτελούμενο 
από : 

α) Τρείς Δημοτικούς Συμβούλους, αναπληρούμενους από 
τρείς δημοτικούς συμβούλους, οι δύο (2) εκ των οποίων 
ορίζονται από τη μειοψηφία. 

β) Το Διευθυντή του Δημοτικού Σχολείου με τον ανα¬ 
πληρωτή του. 

γ) Το Διευθυντή του Νηπιαγωγείου Βρονταμά, με ανα¬ 
πληρωτή τον εκάστοτε νηπιαγωγό. 

δ) Τ ον εκπρόσωπο του Συλλόγου Γ ονέων και Κηδεμόνων 
μαθητών του Δημοτικού Σχολείου με τον αναπληρωτή του, 
οριζόμενους από τον οικείο σύλλογο. 

ε) Ενα σύμβουλο του τοπικού διαμερίσματος Βρονταμά 
με αναπληρωτή του ένα σύμβουλο του τοπικού διαμερί¬ 
σματος Βρονταμά. 

Παρ. 4. Η θητεία των μελών του Δ. Σ. ακολουθεί τη δη¬ 
μοτική περίοδο. Λήγει πάντοτε με την εγκατάσταση του 
νέου διοικητικού συμβουλίου. 

Μετά τον ορισμό των μελών το δημοτικό συμβούλιο εκλέ¬ 
γει από τα μέλη αυτά τον πρόεδρο και τον αντιπρόεδρο 
του διοικητικού συμβουλίου. 

Παρ. 5. Πόροι του Νομικού Προσώπου είναι: 

α) Ετήσια επιχορήγηση του Δήμου ποσού 3.000,00 €. 


Ακροτελεύτιο άρθρο - Κάλυψη δαπάνης 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Σκάλας ποσού 3.000,00 €, 
για το οικ. έτος 2007, το οποίο έχει προβλεφθεί στον προ¬ 
ϋπολογισμό του Δήμου, καθώς και για κάθε ένα από τα 
επόμενα έτη. 

Κατά τα λοιπά ισχύει η υπ’ αριθμ. 4760/14.3.1991 (ΦΕΚ 
201 /Β/3.4.1991) απόφαση Νομάρχη Λακωνίας, όπως τρο¬ 
ποποιήθηκε από την υπ’ αριθμ. 5896/4.4.1995 (ΦΕΚ 348/Β/ 
4.5.1995) όμοια. 

Ανακαλούμε την υπ’ αριθμ. 2105/22.3.2007 απόφασή μας. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 6 Νοεμβρίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΟΣ 
-♦- 

Αριθμ. 12390 (10) 

Σύσταση Νομικού Προσώπου στο Δήμο Φαρίδος Ν. Λα¬ 
κωνίας, με την επωνυμία «ΟΡΓΑΝΙΣΜΟΣ ΝΕΟΛΑΙΑΣ, 
ΑΘΛΗΣΗΣ ΚΑΙ ΠΟΛΙΤΙΣΜΟΥ ΔΗΜΟΥ ΦΑΡΙΔΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 239 και 240 του ν.3463/2006 
(ΔΚΚ / ΦΕΚ 114 Α7 8.6.2006). 

2. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυρώ¬ 
θηκε με το άρθρο Πρώτο του π.δ. 63/2005 (ΦΕΚ 98). 

3. Την υπ’ αριθμ. 162/2007 απόφαση του Δ.Σ. Φαρίδος, 
με την οποία συστήνεται Ν.Π. με την επωνυμία «ΟΡΓΑ¬ 
ΝΙΣΜΟΣ ΝΕΟΛΑΙΑΣ, ΑΘΛΗΣΗΣ ΚΑΙ ΠΟΛΙΤΙΣΜΟΥ ΔΗΜΟΥ 
ΦΑΡΙΔΟΣ». 

4. Την υπ’ αριθμ. 17310/18.10.2007 απόφαση του Γενικού 
Γραμματέα Περιφέρειας Πελοποννήσου «Ανάθεση αρμο¬ 
διοτήτων και ασκήσεως αυτών κατ’ εντολή μας», αποφα¬ 
σίζουμε: 

Α. Διαπιστώνουμε τη νομιμότητα της υπ’ αριθμ. 162/2007 
Α.Δ.Σ. Φαρίδος και 

Β. Συστήνουμε Νομικό Πρόσωπο Δημοσίου Δικαίου, στο 
Δήμο Φαρίδος , με την επωνυμία, «ΟΡΓΑΝΙΣΜΟΣ ΝΕΟΛΑΙΑΣ, 
ΑΘΛΗΣΗΣ ΚΑΙ ΠΟΛΙΤΙΣΜΟΥ ΔΗΜΟΥ ΦΑΡΙΔΟΣ» ως εξής: 

1. ΕΠΩΝΥΜΙΑ 

Η επωνυμία του συνιστώμενου Νομικού Προσώπου εί¬ 
ναι «ΟΡΓΑΝΙΣΜΟΣ ΝΕΟΛΑΙΑΣ, ΑΘΛΗΣΗΣ ΚΑΙ ΠΟΛΙΤΙΣΜΟΥ 
ΔΗΜΟΥ ΦΑΡΙΔΟΣ». 

2. ΣΚΟΠΟΣ 

Σκοπός του ανωτέρω Νομικού Προσώπου είναι: 
α) Η κατασκευή, συντήρηση και λειτουργία των πάσης 
φύσεως αθλητικών εγκαταστάσεων στο Δήμο Φαρίδος. 

β) Η υποστήριξη και ανάπτυξη του σωματειακού και 
σχολικού αθλητισμού όλων των βαθμίδων καθώς και του 
αθλητισμού ατόμων με ειδικές ανάγκες. 

γ) Η οργάνωση ψυχαγωγικών, πολιτιστικών και εκπαιδευ¬ 
τικών εκδηλώσεων τοπικού, περιφερειακού ή και διεθνούς 
επιπέδου. 

δ) Η παροχή δυνατότητας άθλησης σε όλους τους Δη¬ 
μότες, η κάλυψη των αναγκών άθλησης και γύμνασης και 
η ανάδειξη των σωματικών και αθλητικών δυνατοτήτων 
τους. 

ε) Η ενθάρρυνση και προτροπή της νεολαίας να στραφεί 
προς τα αθλητικά και τα πνευματικά ιδεώδη. 

στ) Η λειτουργία χώρων συγκέντρωσης, εκπαίδευσης, ψυ¬ 
χαγωγίας και δημιουργικής απασχόλησης για τη νεολαία. 

ζ) Η συνεργασία με αντίστοιχσυς φορείς άλλων Δή¬ 
μων της Ελλάδας και των χωρών - μελών της Ευρωπαϊκής 
Ένωσης για τη σύσφιξη των σχέσεων και την προαγωγή 
πνεύματος συνεργασίας και κατανόησης μεταξύ των νεο¬ 
λαιών των χωρών μελών της Ε.Ε. και παρακείμενων στην 
Ελλάδα χωρών. 

1. ΔΙΑΡΚΕΙΑ 

Η διάρκεια του Ν.Π. είναι αόριστη. Καταργείται μόνο 
με απόφαση του Δ.Σ και πράξη του Γενικού Γραμματέα 
της Περιφέρειας Πελοποννήσου που δημοσιεύεται στην 
Εφημερίδα της Κυβερνήσεως. 

2. ΕΔΡΑ 

Ως έδρα του Ν.Π. ορίζεται η έδρα του Δήμου, (Τ.Δ. Ξη- 
ροκαμπίου). 

5. ΠΕΡΙΟΥΣΙΑ - ΠΟΡΟΙ 
Περιουσία 

Στην κυριότητα του Νομικού Προσώπου μεταβιβάζονται 
όλα τα γήπεδα και άλλες αθλητικές εγκαταστάσεις που 
υπάρχουν και οποιεσδήποτε άλλες αθλητικές εγκαταστά¬ 
σεις περιέλθουν, στην κυριότητα του Δήμου. 

Σε περίπτωση κατάργησης του Νομικού Προσώπου, 
εφαρμόζονται αναλόγως οι διατάξεις του άρθρου 241 του 
V. 3463/2006, όπως εκάστοτε θα ισχύουν. 

Πόροι του Νομικού Προσώπου είναι: 
α) Η πάγια ετήσια επιχορήγηση από το Δήμο Φαρίδος 
ύψους δύο τοις εκατό (2%) επί των τακτικών εσόδων του 
Δήμου. 

β) Επιχορήγηση και κάθε άλλη παροχή του Κράτους είτε 
απ' ευθείας προς το Νομικό Πρόσωπο είτε προς το Δήμο 
Φαρίδος για το Νομικό Πρόσωπο. 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών κ.λ.π. 

δ) Τα έσοδα από την εκμετάλλευση της κινητής ή ακί¬ 
νητης περιουσίας και γενικά των εγκαταστάσεων. 

ε) Το εκάστοτε νομοθετικά ισχύον ποσοστό επί των 
εισπράξεων από τις τελούμενες εκδηλώσεις και αγώνες, 
στ) κάθε άλλη νόμιμη παροχή από κάθε άλλη πηγή. 

6. ΔΙΟΙΚΗΣΗ 

Το Ν.Π. διοικείται από εννεαμελές Διοικητικό Συμβούλιο 
που μαζί με τους αναπληρωτές του ορίζεται από το Δ.Σ. 
του Δήμου Φαρίδος. 

Μέλη του Διοικητικού Συμβουλίου μπορεί να είναι ο Δή¬ 
μαρχος, αιρετοί εκπρόσωποι του Δήμου και δημότες ή 
κάτοικοι που είναι χρήστες των υπηρεσιών του Ν.Π., ή έχουν 
ειδικές γνώσεις, ή ανάλογη κοινωνική δράση ή επαγγελ¬ 
ματική δράση. 

Δύο από τα μέλη του Διοικητικού Συμβουλίου ορίζονται 
από τη μειοψηφία του Δημοτικού Συμβουλίου. Σε περίπτω¬ 
ση που η μειοψηφία δεν ορίσει συμβούλους, ή οι ορισθέντες 
παραιτηθούν χωρίς να αντικατασταθούν, τότε στο Συμβού¬ 
λιο μετέχουν εκπρόσωποι της πλειοψηφίας. 

Μετά τον ορισμό των μελών του, το Διοικητικό Συμβούλιο 
εκλέγει από τα μέλη αυτά τον Πρόεδρο και Αντιπρόεδρό 
του. Στην περίπτωση που ο Δήμαρχος έχει ορισθεί ως 
μέλος, τότε αυτοδίκαια καθίσταται Πρόεδρος του Διοικη¬ 
τικού Συμβουλίου. 

Η θητεία του Δ.Σ. είναι τετραετής, ακολουθεί τη δημοτική 
περίοδο και λήγει πάντοτε με την εγκατάσταση του νέου 
διοικητικού συμβουλίου σύμφωνα με το άρθρο 240 του 
V. 3463/2006, όπως εκάστοτε θα ισχύει. 

Η συμμετοχή στο Διοικητικό Συμβούλιο του Οργανισμού 
είναι εθελοντική, τιμητική και άμισθη. Δεν καταβάλλονται 
στον Πρόεδρο ή στον Αντιπρόεδρο του Διοικητικού Συμ¬ 
βουλίου έξοδα παράστασης, ούτε και στα μέλη του απο¬ 
ζημίωση για τη συμμετοχή τους στις συνεδριάσεις του 
Συμβουλίου. 

7. ΕΚΠΡΟΣΩΠΗΣΗ 

Το Ν.Π. εκπροσωπείται ενώπιον των πόσης φύσεως και 


δικαιοδοσίας δικαστηρίων και δημοσίων και διοικητικών 
αρχών, καθώς και στις συναλλαγές του με φυσικά ή νομικά 
πρόσωπα από τον Πρόεδρο του Δ.Σ., τον οποίο αντικαθιστά 
όταν κωλύεται ο Αντιπρόεδρος. 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Με τη σύσταση του Νομικού Προσώπου προκαλείται ετή¬ 
σια δαπάνη στο Δήμο Φαρίδος ύψους 2% επί των τακτικών 
εσόδων του προτελευταίου οικ. έτους ήτοι 21.122,84 € για 
το 2008, (2% επί των τακτικών εσόδων έτους 2006) για δε 
τα επόμενα έτη δεν μπορεί να προβλεφθεί δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 5 Νοεμβρίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΟΣ 
-♦- 

Αριθμ. 17608 (11) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Γυμνασίου Δρεπάνου» Δή¬ 
μου Ασίνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των αρθρ. 1, 27 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107/τ.Α/1997). 

2. Τις διατάξεις των αρθρ. 240, 243 του Δημοτικού και 
Κοινοτικού Κώδικα που κυρώθηκε με το άρθρο πρώτο του 
V. 3463/2006 (ΦΕΚ 114/τ.Α/8.6.2007). 

3. Τις διατάξεις του αρθρ. 90 του π.δ/τος 63/2005 «Κω¬ 
δικοποίηση της νομοθεσίας για την Κυβέρνηση και τα Κυ¬ 
βερνητικά Όργανα» (ΦΕΚ 98/τ.Α/2005). 

4. Την υπ’ αριθμ. 17310/18.10.2007 απόφαση του Γενικού 
Γραμματέα Περιφέρειας Πελοποννήσου «Ανάθεσης αρ¬ 
μοδιοτήτων και ασκήσεως αυτών κατ’ εντολή μας» (ΦΕΚ 
2118/τ.Β/31.10.2007). 

5. Την υπ’ αριθμ. Α.5342/14.5.1990 πράξη μας, όπως αυτή 
τροποποιήθηκε μεταγενέστερα, περί συστάσεως Νομικού 
Προσώπου στο Δήμο Ασίνης Νομού Αργολίδας Νομικού 
Προσώπου με την επωνυμία «Σχολική Επιτροπή Γ υμνασί¬ 
ου Δρεπάνου» (ΦΕΚ 338/τ.Β/31.5.1990, 308/τ.Β/8.5.1991, 212/ 
τ.Β/12.3.1999 - Διορθ. Σφαλμ. 1435/τ.Β/3.7.1999). 

6. Την υπ’ αριθμ. 81/2007 απόφαση του Δημοτικού Συμ¬ 
βουλίου Ασίνης περί τροποποιήσεως των παραγράφων 3 
και 4 παραπάνω συστατικής πράξης. 

7. Τα λοιπά στοιχεία του φακέλου, αποφασίζουμε: 

1. Τροποποιούμε την υπ’ αριθμ. Α.5342Μ.5.1990 πράξη 
μας περί συστάσεως στο Δήμο Ασίνης, Νομού Αργολίδας, 
Νομικού Προσώπου με την επωνυμία «Σχολική Επιτροπή 
Γ υμνασίου Δρεπάνου» όπως αυτή ισχύει, ως προς τις πα¬ 
ραγράφους 3 και 4, ως εξής: 

3. Το Νομικό Πρόσωπο διοικείται από εννεαμελές Διοικη¬ 
τικό Συμβούλιο που ορίζεται από το Δημοτικό Συμβούλιο, 
αποτελούμενο από: 

- Πέντε (5) δημοτικούς συμβούλους, με τους αναπληρωτές 
τους, εκ των οποίων οι δύο (2) ορίζονται από τη μειοψηφία 
του Δημοτικού Συμβουλίου. 

- Τον εκάστοτε Διευθυντή του Γ υμνασίου, με το νόμιμο 
αναπληρωτή του. 

-Έναν εκπρόσωπο του οικείου συλλόγων γονέων, με τον 
αναπληρωτή του. 

-Έναν εκπρόσωπο της μαθητικής κοινότητας, με τον ανα¬ 
πληρωτή του. 

-Ένα δημότη ή κάτοικο που είναι χρήστης των υπηρεσιών 
του νομικού προσώπου ή που έχει ανάλογη επαγγελματική 
ή κοινωνική δράση ή ειδικές γνώσεις, ανάλογα με το σκοπό 
του Νομικού Προσώπου, με τον αναπληρωτή του. 

4. Η θητεία των μελών του διοικητικού συμβουλίου του 
Νομικού Προσώπου ορίζεται με απόφαση τσυ Δημοτικσύ 
Συμβουλίου. Λήγει πάντοτε με την εγκατάσταση του νέου 
Διοικητικού Συμβουλίου. 

Το Δημοτικά Συμβούλιο μετά τον ορισμό των μελών εκλέ¬ 
γει από τα μέλη αυτά τον πράεδρο και τον αντιπρόεδρο 
του Διοικητικού Συμβουλίου. 

Κατά τα λοιπά ισχύει η ως άνω πράξη μας, όπως αυτή 
συμπληρώθηκε μεταγενέστερα 

2. Από τις διατάξεις της πράξης αυτής δεν προκαλείται 
δαπάνη σε βάρος του προϋπολογισμού του Δήμου για το 
τρέχον έτος και για τα επάμενα οικονομικά έτη. 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 6 Νοεμβρίου 2007 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης κ.α.α. 

ΕΛΕΝΗ ΚΩΝΣΤΑΝΤΙΝΟΥ 
-Φ- 

Αριθμ. 23418 (12) 

Τροποποίηση της συστατικής πράξης της Επιχείρησης 
με την επωνυμία «Δημοτική Επιχείρηση Πολιτιστικής 
Ανάπτυξης Ναυπλίου (Δ.Ε.Π.Α.Ν.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπάψη: 

1. Τις διατάξεις των αρθρ. 1,27 του ν. 2503/1997 «Διοίκηση, 
σργάνωση, στελέχωση της Περιφέρειας, ρύθμιση θεμάτων 
για την Τσπική Αυτοδισίκηση και άλλες διατάξεις» (ΦΕΚ 
107/τ.Α/1997). 

2. Τις διατάξεις των αρθρ. 277, 278 τσυ Δημστικού και 
Κοινοτικσύ Κώδικα (π.δ. 410/1995). 

3. Τις διατάξεις του αρθρ. 269 του Δημοτικού και Κοι¬ 
νοτικού Κώδικα που κυρώθηκε με το άρθρο πρώτο του 
ν.3463/2006 (ΦΕΚ 114/τ.Α/2006). 

4. Του άρθρου 90 του π.δ/τος 63/2005 «Κωδικοποίηση 
της νομσθεσίας για την Κυβέρνηση και τα Κυβερνητικά 
Όργανα» (ΦΕΚ 98/τ.Α/2005). 

5. Την υπ’ αριθμ. 17310/18.10.2007 απόφαση τσυ Γενικσύ 
Γ ραμματέα της Περιφέρειας Πελσποννήσου «Ανάθεση αρ- 
μσδιστήτων και ασκήσεως αυτών κατ’ εντσλή μας» (ΦΕΚ 
2118/τ.Β/31.10.2007). 

6. Την υπ’ αριθμ. 11459/13.11.1980 πράξη μας περί συστά- 
σεως στο Δήμο Ναυπλιέων του Νομού Αργολίδας Επιχεί¬ 
ρηση με την επωνυμία «Δημοτική Επιχείρηση Πολιτιστικής 
Ανάπτυξης Ναυπλίου(Δ.ΕΠ.Α.Ν.)» (ΦΕΚ 759/τ.Β/3.11.1990), 
άπως αυτή τροποποιήθηκε μεταγενέστερα (ΦΕΚ 1299/ 
τ.Β/12.9.2003). 


7. Την υπ’ αριθμ. 277/2007 απάφαση του Δημοτικού Συμ¬ 
βουλίου Ναυπλίου περί τροποποιήσεως των παρ. 3 και 7 
της παραπάνω συστατικής πράξης. 

8. Τα λσιπά στσιχεία του φακέλου, αποφασίζουμε : 

1. Τροποποιούμε τις παρ. 3 και 7 της υπ’ αριθμ. 11459/ 
13.11.1990 πράξη μας περί συστάσεως στο Δήμο Ναυπλι¬ 
έων του Νομού Αργολίδας Επιχείρησης με την επωνυμία 
«Δημοτική Επιχείρηση Πολιτιστικής Ανάπτυξης Ναυπλίου 
(Δ.Ε.Π.Α.Ν.)», οι οποίες έχουν ως εξής: 

«3. Η επιχείρηση διοικείται απά εντεκαμελές (Ιίμελές) 
Δισικητικά Συμβούλιο που τα μέλη του ορίζονται μαζί με 
τους αναπληρωτές τους απά το Δημοτικά Συμβούλιο. Απά 
τα μέλη του Διοικητικού Συμβουλίου πέντε (5) είναι δημο¬ 
τικοί σύμβουλοι, εκ των οποίων οι δύο (2) προέρχονται απά 
τη μειοψηφία, ένας (1) εκπράσωπος κοινωνικού φορέα της 
περιοχής. Τα υπάλοιπα μέλη είναι δημότες ή κάτοικοι του 
Δήμου που έχουν πείρα ή γνώσεις σχετικές με το αντικεί¬ 
μενο της επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπσς των εργαζσμένων (χωρίς αλλαγή της συστα¬ 
τικής πράξης) όταν η επιχείρηση απασχολεί περισσότερους 
από είκοσι (20) εργαζσμένσυς.». 

«7. Πόροι της Επιχείρησης είναι: 

1. Τα έσοδα από την ενοικίαση τεσσάρων (4) δημστικών 
καταστημάτων επί της οδσύ Βασιλ. Κωνσταντίνου με αριθ¬ 
μούς 2 και 4 στο Ναύπλιο. 

2. Τα έσοδα απά τη διάθεση ανοικτών χώρων εντάς της 
παλαιάς πάλεως για τη διεξαγωγή εκθέσεων και εκδηλώ¬ 
σεων. 

3. Τα έσοδα απά την ενοικίαση των δύσ (2) Δημστικών 
Κινηματογράφων (θερινός και Χειμερινός). 

4. Τα έσοδα από την ενοικίαση του κτιρίου «Ιατρου-Πα- 
λαιό Δημαρχείο», του κτιρίου της πρώην Δημοτικής Πινα¬ 
κοθήκης και των ισογείων καταστημάτων αυτσύ. 

5. Τα έσσδα απά την ενοικίαση δύο (2) αναψυκτήριων 
που βρίσκονται εντός του πάρκου ΟΣΕ και του πάρκου 
Σταικοπούλου και γενικά απά την άσκηση της δραστηρι- 
ότητάς της. 

6. Οι πράσσδσι απά την περιουσία της, δάνεια, κληρονσ- 
μιές, δωρεές κ.λ.π., επιχσρηγήσεις.» 

Κατά το λοιπά ισχύει η ως άνω πράξη μας, άπως αυτή 
συμπληρώθηκε μεταγενέστερα. 

2. Από τις διατάξεις της πράξης αυτής πρσκαλείται δα¬ 
πάνη σε βάρος του Κ.Α.0111 του προϋπολογισμού του Δή¬ 
μου, ύψους δύο χιλιάδων διακοσίων εξήντα (2.260,00) ευρώ 
για το τρέχον έτος και έξι χιλιάδων επτακοσίων ογδόντα 
(6.780,00) ευρώ περίπου για τα επόμενα οικονομικά έτη. 

Η απάφαση αυτή να δημσσιευθεί στην Εφημερίδα της 
Κυβερνήσεως. 

Ναύπλιο, 7 Νοεμβρίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

ΕΛΕΝΗ ΚΩΝΣΤΑΝΤΙΝΟΥ 

